Максат Кунакунов
Максат Касымжанович Кунакунов (2-январь 1981, Фрунзе) — Кыргызстандык саясатчы жана мамлекеттик ишмер. Кыргыз Республикасынын Либералдык-прогрессивдүү партиясынын төрагасы. Жогорку Кеңештин IV чакырылышынын депутаты.

Өмүр баяны 

Максат Кунакунов 1981-жылы 2-январда Фрунзе шаарында (азыркы Бишкек) туулган.

Билими 

Экономикалык жогорку билимге ээ. 2003-жылы Кыргыз Улуттук Университетинин ИИМОП Кыргыз-Европа факультетин аяктаган, экономика жана менеджмент магистри. 2007-жылы Кыргыз Республикасынын Өкмөтүнө караштуу Кыргыз мамлекеттик юридикалык академиясынын юриспруденция дипломуна ээ болгон.

2009-жылы Россия Федерациясынын Тышкы иштер министрлигинин Дипломатиялык академиясында квалификациясын жогорулатуу боюнча эл аралык мамилелерди башкаруу программасын аяктаган.

Эмгек жолу 

Эмгек жолун 1997-жылы КТРК каналында "Мандарин" жаштар маалымат программасынын директору болуп баштаган.

1999-2001-жылдары аймак таануу институтунун ассистенти, 2002-2004-жылдары - Кыргыз Республикасынын Финансы министрлигинин алдындагы Экономикалык өнүгүү фондунун башкы адиси болуп иштеген.

2004-2005-жылдары Манас эл аралык аэропортунда сатып алуулар боюнча жетектөөчү адис кызматын ээлеген.

2006-2007-жылдары Кыргыз Республикасынын Өкмөтүнө караштуу Мамлекеттик сатып алуулар жана материалдык резервдер агенттигинин бөлүм башчысы болуп иштеген.

Саясий ишмердүүлүгү 

2005-жылы Кыргыз Республикасынын Либералдык-прогрессивдүү партиясын түзгөн.

2007-жылы «Ак-Жол» партиясынан IV чакырылыштагы Кыргыз Республикасынын Жогорку Кеңешинин депутаты болуп шайланган. Парламентке шайланганда Кунакунов Кыргызстандын тарыхындагы эң жаш депутат болуп калган. 2007-2009-жылдары Жогорку Кеңештин экономика, бюджет жана каржы комитетинин төрагасынын орун басары болуп иштеген. 2009-жылдан – «Ак Жол» партиясынын парламенттик фракциясынын депутаты.

3 жыл аралыгындагы депутаттык кызматында 20 мыйзамдын демилгечиси болгон, анын ичинде кыргызстандагы инвестициялык климатты жакшыртуу боюнча (4 мыйзам); адам укуктарын камсыздоо боюнча (3 мыйзам); мамлекеттик түзүмдөрдүн иштешин жакшыртуу боюнча (5 мыйзам); финансы рыногунун функциясын жакшыртуу боюнча (3 мыйзам); «Мамлекеттик жаштар саясатынын негиздери жөнүндө» мыйзам; ишкердик жүргүзүү үчүн шарттарды камсыз кылуу боюнча (5 мыйзам).

Кыргыз Республикасынын Жогорку Кеңешинин жана Россия Федерациясынын Федералдык Жыйынынын Парламенттер аралык комиссиясынын төрагасы болгон.  Комиссиянын ишинин алкагында орус тили жана адабияты боюнча окуу китептерин кошумча басып чыгаруу, Ош шаарында Кыргыз-Орус Славян университетинин филиалын ачуу жана ар кандай маданий-агартуу иш-чаралары башталды. Эки өлкөнүн жаш саясатчыларынын туруктуу форумун уюштуруу.

2011-жылы V чакырылыштагы Кыргыз Республикасынын Жогорку Кеңешинин Төрагасынын кеңешчиси болуп дайындалган.

2011-2015-жылдары Кыргыз-Россия славян университетинин Б. Ельцин атындагы (КРСУ) эл аралык мамилелер факультетинде окутуучу болгон.

Көз карашы 

Ал өзүнүн программасында мамлекеттик өнүгүүнү жана моделик түзүлүшүн өзгөртүүнү, мамлекеттик идеологияны киргизүүнү, Кыргызстандын Конституциясын өзгөртүүнү көздөйт. 

Кыргыз жана орус тили — өз тили; англис жана француз тили — баарлашуу денгээлинде.

Сыйлыктары 

2009 — «Соода-экономикалык иштин отличниги» төш белгиси, Кыргыз Республикасынын Экономикалык өнүгүү жана соода министрлиги;

2009 — «Финансы-экономикалык иштин отличниги» төш белгиси, Кыргыз Республикасынын Финансы министрлиги;

2009 — «Кыргыз Республикасынын Жогорку Кеңешине 70 жыл» юбилейлик медалы;

2010 — «Кызматта артыкчылыгы үчүн» төш белгиси.

Эскертмелер

Шилтеме 

Максат Кунакунов – лидер движения «Правительство молодежи». On Target с Гари Табах

Саясат